2006R0320 — HR — 07.02.2009 — 003.004







(*)









▼B

UREDBA VIJEĆA (EZ) br. 320/2006

od 20. veljače 2006.

o utvrđivanju privremenog sustava za restrukturiranje industrije šećera u Zajednici i o izmjeni Uredbe (EZ) br. 1290/2005 o financiranju zajedničke poljoprivredne politike







VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 36. i članak 37. stavak 2. treći podstavak, uzimajući u obzir prijedlog Komisije, uzimajući u obzir mišljenje Europskog parlamenta ( 1 ), uzimajući u obzir mišljenje Gospodarskog i socijalnog odbora ( 2 ), budući da: (1) Imajući u vidu razvoj unutar Zajednice te na međunarodnoj razini, industrija šećera u Zajednici suočena je sa strukturnim problemima koji mogu ozbiljno dovesti u pitanje konkurentnost pa čak i održivost industrije kao cjeline. Tim se problemima ne može učinkovito pristupiti koristeći instrumente tržišnog upravljanja predviđene u zajedničkoj organizaciji tržišta šećera. Kako bi se sustav proizvodnje i trgovine šećerom u Zajednici uskladio s međunarodnim zahtjevima i osigurala njegova konkurentnost u budućnosti, potrebno je pokrenuti proces dubokog restrukturiranja koji vodi prema značajnom smanjenju neprofitabilnih proizvodnih kapaciteta u Zajednici. U tu svrhu, preduvjet za provedbu djelotvorne nove zajedničke organizacije tržišta šećera jest uspostava zasebnog i samostalnog privremenog sustava za restrukturiranje industrije šećera u Zajednici. U okviru tog sustava potrebno je smanjiti kvote tako da se uzmu u obzir opravdani interesi industrije šećera, uzgajivača šećerne repe, šećerne trske i cikorije te potrošača u Zajednici. (2) Potrebno je osnovati fond za privremeno restrukturiranje radi financiranja mjera za restrukturiranje industrije šećera Zajednice. Iz razloga ispravnog financijskog upravljanja, fond bi trebao činiti dio Komponente jamstva EFSJP-a te se voditi postupcima i mehanizmima utvrđenim Uredbom Vijeća (EZ) br. 1258/1999 od 17. svibnja 1999. o financiranju zajedničke poljoprivredne politike ( 3 ), a od 1. siječnja 2007. Europskog fonda za jamstva u poljoprivredi osnovanog Uredbom Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike ( 4 ). (3) Budući da su najudaljenije regije Zajednice trenutačno predmet razvojnih programa usmjerenih na poboljšanje njihove konkurentnosti u proizvodnji sirovog šećera te da također proizvode sirovi šećer iz trske u konkurenciji s trećim zemljama, što ne podliježe privremenoj količini za restrukturiranje, ova se Uredba ne bi trebala odnositi na poduzeća u najudaljenijim regijama. (4) Mjere restrukturiranja predviđene ovom Uredbom trebale bi se financirati povećanjem privremenih količina od onih proizvođača šećera, izoglukoze i inulinskog sirupa koji će s vremenom imati koristi od procesa restrukturiranja. Kako ta količina nije obuhvaćena tradicionalno poznatim pristojbama u okviru zajedničke organizacije tržišta šećera, na taj način prikupljena sredstva trebala bi se smatrati „dodijeljenim prihodom”, kako je predviđeno Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica ( 5 ). (5) Potrebno je uvesti važan gospodarski poticaj šećeranama s najnižom produktivnošću, u obliku prikladne pomoći za restrukturiranje, da se odreknu prava na svoje proizvodne kvote. U tom smislu, potrebno je uspostaviti pomoć za restrukturiranje koja stvara poticaj za napuštanje proizvodnih kvota za šećer i odricanje od predmetnih kvota, dopuštajući istodobno da se vodi računa o poštivanju društvenih i okolišnih obveza koje se odnose na napuštanje proizvodnje. Pomoć bi trebala biti na raspolaganju tijekom četiri tržišne godine s ciljem smanjenja proizvodnje, u mjeri potrebnoj za postizanje ravnoteže na tržištu u Zajednici. (6) Kao potpora uzgajivačima šećerne repe, šećerne trske i cikorije koji su se morali odreći proizvodnje zbog zatvaranja tvornica koje su prethodno opskrbljivali, dio pomoći za restrukturiranje potrebno je staviti na raspolaganje tim uzgajivačima, kao i ugovornim izvođačima sa strojevima koji su radili za te uzgajivače, kako bi se nadoknadili gubici koji proizlaze iz tih zatvaranja, a posebno gubitak vrijednosti ulaganja u specijalizirane strojeve. (7) Kako se plaćanja iznosa restrukturiranja u privremeni fond za restrukturiranje vrše tijekom određenog vremenskog razdoblja, potrebno je vremenski rasporediti isplate pomoći za restrukturiranje. (8) Odluku o dodjeli pomoći za restrukturiranje donosi predmetna država članica. Poduzeća koja su spremna odreći se svojih proizvodnih kvota trebala bi predati zahtjev takvoj državi članici, osiguravajući joj sve potrebne informacije te joj omogućiti donošenje odluke o pomoći. Državama članicama trebalo bi omogućiti da nametnu određene društvene i okolišne zahtjeve kako bi se uzele u obzir specifičnosti danog slučaja, sve dok takvi zahtjevi ne ograničavaju djelovanje procesa restrukturiranja. (9) Plan restrukturiranja trebao bi činiti dio zahtjeva za pomoć za restrukturiranje. Taj bi plan trebao osigurati predmetnoj državi članici sve relevantne tehničke, društvene, okolišne i financijske informacije koje bi joj omogućile donošenje odluke o dodjeli pomoći za restrukturiranje. Države članice trebale bi poduzeti potrebne mjere kako bi izvršile potrebnu kontrolu provedbe svih elemenata restrukturiranja. (10) U regijama zainteresiranim za proces restrukturiranja može se pokazati prikladnim ohrabriti pronalaženje drugih rješenja za uzgoj šećerne repe i trske te u proizvodnji šećera. U tu svrhu, državama članicama potrebno je omogućiti raspodjelu određenog dijela novca osiguranog u fondu za restrukturiranje u mjere diversifikacije. Te mjere, ustanovljene u kontekstu nacionalnog plana za restrukturiranje, mogu imati oblik mjera jednak određenim mjerama koje podupire Uredba Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) ( 6 ) ruralnom razvoju ili mjerama koje su u skladu s pravom Zajednice u vezi s državnom pomoći. (11) Kako bi se ubrzao proces restrukturiranja, trebalo bi povećati raspoloživu pomoć za diversifikaciju ako kvote od kojih se odustalo prijeđu određenu razinu. (12) Stalni prerađivači trebali bi moći prilagoditi svoju situaciju restrukturiranju industrije šećera. Prilagodbu bi trebalo podržati tako da se daje pomoć iz fonda za restrukturiranje, pod uvjetom da država članica odobrava poslovni plan koji predviđa prilagodbu. Predmetne države članice trebale bi osigurati pravičnu raspodjelu raspoložive pomoći među stalnim prerađivačima na svom području. (13) Neke posebne situacije u određenim državama članicama trebale bi se riješiti tako da se daje pomoć iz fonda za restrukturiranje pod uvjetom da to čini dio nacionalnog programa za restrukturiranje. (14) Kako se fond za restrukturiranje financira tijekom razdoblja od tri godine, on ne ustupa od početka sva potrebna financijska sredstva. Stoga bi trebalo uspostaviti pravila u smislu ograničavanja davanja pomoći. (15) Mjere potrebne za provedbu ove Uredbe trebale bi se donijeti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti danih Komisiji ( 7 ). (16) Trebalo bi ovlastiti Komisiju za donošenje potrebnih mjera za rješavanje posebnih praktičnih problema u hitnom slučaju. (17) Fond za restrukturiranje financirat će mjere koje, zbog prirode mehanizma restrukturiranja, ne ulaze u kategorije izdatka navedene u članku 3. stavku 1. Uredbe (EZ) br. 1290/2005. Stoga je tu Uredbu potrebno prikladno izmijeniti, budući da: DONIJELO JE OVU UREDBU:







Članak 1.

Privremeni fond za restrukturiranje

1. Ovim se osniva privremeni fond za restrukturiranje industrije šećera u Zajednici (dalje u tekstu „fond za restrukturiranje”).

Fond za restrukturiranje čini dio Komponente jamstva Europskog fonda za smjernice i jamstva u poljoprivredi. Od 1. siječnja 2007. on čini dio Europskog fonda za jamstva u poljoprivredi (EFJP).

2. Fond za restrukturiranje financira izdatke koji proizlaze iz mjera predviđenih člancima 3., 6., 7., 8. i 9.

3. Privremeni iznos za restrukturiranje naveden u članku 11. jest prihod dodijeljen fondu za restrukturiranje u skladu s člankom 18. stavkom 2. Uredbe (EZ, Euratom) br. 1605/2002.

Bilo koji iznos raspoloživ u fondu za restrukturiranje nakon financiranja izdatka navedenog u stavku 2. prenosi se u EFJP.

4. Ova se Uredba ne odnosi na najudaljenije regije Zajednice navedene u članku 299. stavku 2. Ugovora.

Članak 2.

Definicije

Za potrebe ove Uredbe primjenjuju se sljedeće definicije:

1. „izoglukoza” znači proizvod dobiven iz glukoze ili njezinih polimera sa sadržajem od najmanje 10 % fruktoze po težini u suhom stanju;

2. „inulinski sirup” znači neposredni proizvod dobiven hidrolizom inulina ili oligofruktoza, koji u suhom stanju sadržava najmanje 10 % fruktoze u slobodnom obliku ili kao saharoze, a izražen kao ekvivalent šećeru/izoglukozi;

3. „sporazum u okviru djelatnosti” znači jedno od sljedećeg: (a) sporazum zaključen na razini Zajednice, prije zaključivanja bilo kojeg ugovora o isporuci, između skupine nacionalnih organizacija poduzeća, s jedne strane, i skupine nacionalnih organizacija prodavača, s druge strane; (b) sporazum zaključen, prije zaključenja bilo kojeg ugovora o isporuci, između poduzeća ili organizacije poduzeća koje su priznale predmetne države članice, s jedne strane i udruženja prodavača koje su priznale predmetne države članice, s druge strane; (c) u nedostatku bilo kojeg sporazuma navedenog u točki (a) ili (b), zakon o trgovačkim društvima i zakon o zadrugama, u onoj mjeri u kojoj dioničari ili članovi trgovačkog društva ili zadruge koja proizvodi šećer uređuju isporuku šećerne repe; (d) u nedostatku bilo kojeg sporazuma navedenog u točki (a) ili (b), dogovore koji postoje prije zaključivanja bilo kojeg ugovora o isporuci, pod uvjetom da prodavači koji prihvaćaju dogovor dostavljaju barem 60 % ukupne šećerne repe koju je poduzeće kupilo za proizvodnju šećera u jednoj ili više tvornica;

4. „tržišna godina” znači razdoblje koje započinje 1. listopada i završava 30. rujna sljedeće godine. Iznimno, tržišna godina 2006./2007. počinje 1. srpnja 2006.;

5. „stalni prerađivač” znači proizvodna jedinica: — čija se isključiva djelatnost sastoji od prerade uvezenog sirovog šećera iz trske, — ili — koja je u tržišnoj godini 2004./2005. preradila količinu od najmanje 15 000 tona uvezenog sirovog šećera iz trske;

6. „kvota” znači bilo koja kvota za proizvodnju šećera, izoglukoze i inulinskog sirupa dodijeljenog poduzeću, u skladu s člankom 7. stavkom 2., člankom 8. stavkom 1., člankom 9. stavcima 1. i 2. i člankom 11. Uredbe (EZ) br. 318/2006 od 20. veljače 2006. o zajedničkoj organizaciji tržišta u sektoru šećera ( 8 ).

Članak 3.

Pomoć za restrukturiranje

1. ►M1 Any undertaking producing sugar, isoglucose or inulin syrup to which a quota has been allocated by 1 July 2006, or by 31 January 2007 in the case of Bulgaria and Romania, shall be entitled to a restructuring aid per tonne of quota renounced, provided that during one of the marketing years 2006/2007, 2007/2008, 2008/2009 and 2009/2010 it: ◄

(a) odrekne kvote koju dodjeljuje jednoj ili više svojih tvornica i potpuno rastavi proizvodna postrojenja predmetnih tvornica;

(b) odrekne kvote koju dodjeljuje jednoj ili više svojih tvornica, djelomično rastavi proizvodna postrojenja predmetnih tvornica i ne koristi preostala proizvodna postrojenja predmetnih tvornica za proizvodnju proizvoda koje proizlaze iz zajedničke organizacije tržišta šećera, ili

▼M2

(c) odriče se dijela ili cjelokupne kvote koju isti dodjeljuje jednoj svojoj tvornici ili više njih i ne koristi proizvodne pogone predmetnih tvornica za rafiniranje sirove šećerne trske. Ovaj posljednji uvjet ne primjenjuje se na: — jedini pogon za preradu u Sloveniji, — jedini pogon za preradu repe u Portugalu, koji postoje na dan 1. siječnja 2006. i stalne rafinerije iz točke 13. članka 2. Uredbe (EZ) br. 318/2006.

▼B

Za potrebu ovog članka, smatra se da se rastavljanje proizvodnih postrojenja tijekom tržišne godine 2005./2006. događa u tržišnoj godini 2006./2007.

2. Pomoć za restrukturiranje odobrena je za tržišnu godinu za koju se odustaje od kvota, u skladu sa stavkom 1. i jedino za količine kvota od kojih se odustalo, a koje nisu preraspodijeljene.

Odricanje od kvota jedino je moguće nakon konzultacija koje se provode u okviru relevantnih sporazuma u okviru djelatnosti.

3. Potpuno rastavljanje proizvodnih postrojenja zahtijeva:

(a) konačni i potpuni prestanak proizvodnje šećera, izoglukoze i inulinskog sirupa koje proizvodi predmetno proizvodno postrojenje;

(b) zatvaranje tvornice ili tvornica i rastavljanje njihovih proizvodnih postrojenja unutar razdoblja navedenog u članku 4. stavku 2. točki (d), i

(c) ponovna uspostava dobrih okolišnih uvjeta na tvorničkoj lokaciji i omogućivanje preraspodjele radne snage unutar razdoblja navedenog u članku 4. stavku 2. točki (f). Države članice mogu tražiti da poduzeća navedena u stavku 1. preuzmu obveze koje prelaze minimalne zakonske uvjete određene pravom Zajednice. Međutim, takve obveze ne ograničavaju rad fonda za restrukturiranje kao instrumenta.

4. Djelomično rastavljanje proizvodnih postrojenja zahtijeva:

(a) konačni i potpuni prestanak proizvodnje šećera, izoglukoze i inulinskog sirupa koje proizvodi predmetno proizvodno postrojenje;

(b) rastavljanje proizvodnih postrojenja koja se neće koristiti za novu proizvodnju, a koja su bili namijenjena i korištena za proizvodnju proizvoda navedenih pod točkom (a), unutar razdoblja navedenog u točki (e) članka 4. stavka 2.;

(c) ponovna uspostava dobrih okolišnih uvjeta na tvorničkoj lokaciji i omogućivanje preraspodjele radne snage unutar razdoblja navedenog u članku 4. stavku 2. točki (f) u mjeri u kojoj to iziskuje prestanak proizvodnje proizvoda navedenih pod točkom (a). Države članice mogu tražiti da poduzeća navedena u stavku 1. preuzmu obveze koje prelaze minimalne zakonske uvjete određene pravom Zajednice. Međutim, takve obveze ne ograničavaju rad fonda za restrukturiranje kao instrumenta.

5. Iznos pomoći za restrukturiranje po toni kvote koje su se odrekli jednak je:

(a) u slučaju navedenom u točki (a) stavka 1.: — 730,00 EUR za tržišnu godinu 2006./2007., — 730,00 EUR za tržišnu godinu 2007./2008., — 625,00 EUR za tržišnu godinu 2008./2009., — 520,00 EUR za tržišnu godinu 2009./2010.;

(b) u slučaju navedenom u točki (b) stavka 1.: — 547,50 EUR za tržišnu godinu 2006./2007., — 547,50 EUR za tržišnu godinu 2007./2008., — 468,75 EUR za tržišnu godinu 2008./2009., — 390,00 EUR za tržišnu godinu 2009./2010.;

(c) u slučaju navedenom u točki (c) stavka 1.: — 255,50 EUR za tržišnu godinu 2006./2007., — 255,50 EUR za tržišnu godinu 2007./2008., — 218,75 EUR za tržišnu godinu 2008./2009., — 182,00 EUR za tržišnu godinu 2009./2010.

6. ►M2 Iznos od 10 % odgovarajuće potpore za restrukturiranje utvrđen u stavku 5. rezerviran je za:

(a) uzgajivače šećerne repe i šećerne trske koji su s predmetnim poduzećem u razdoblju koje prethodi tržišnoj godini iz stavka 2. sklopili ugovor o isporuci za proizvodnju šećera u okviru odgovarajuće kvote koje su se odrekli;

(b) kooperante koji su kao privatne osobe ili poduzetnici prema ugovoru radili sa svojim poljoprivrednim strojevima za uzgajivače, za proizvode i u razdoblju iz točke (a);

Nakon savjetovanja zainteresiranih strana, države članice određuju razdoblje iz prvog podstavka. ◄

Države članice dodjeljuju pomoć na osnovu objektivnih i nediskriminirajućih kriterija, uzimajući u obzir gubitke koji proizlaze iz procesa restrukturiranja.

Iznos koji proizlazi iz primjene prvog i drugog podstavka oduzima se od važećeg iznosa navedenog u podstavku 5.

▼M2

7. Za tržišnu godinu 2008./2009. uzgajivači iz stavka 6. točke (a) primaju dodatnu isplatu u iznosu od 237,5 EUR po toni kvote za šećer koje su se odrekli.

Ova dodatna isplata izvršava se i za tržišnu godinu 2009./2010., ako se predmetno poduzeće odrekne dijela ili cjelokupne kvote za šećer koja mu je dodijeljena pod uvjetom da je zahtjev podnesen do 31. siječnja 2008.

8. Ovaj se stavak primjenjuje na:

(a) poduzeća koja su se u tržišnoj godini 2006./2007. ili 2007./2008. odrekla sukladno planu restrukturiranja dijela ili cjelokupne kvote koja im je dodijeljena; i

(b) uzgajivače na koje se odnosi odustajanje od kvote iz točke (a).

Kad su iznosi odobreni poduzećima i uzgajivačima u tržišnim godinama 2006./2007. i 2007./2008. bili manji od iznosa koje bi primili da su se restrukturirali pod uvjetima koji vrijede u tržišnoj godini 2008./2009. razlika im se odobrava retroaktivno.

Isto vrijedi za proizvođače inulinskog sirupa i uzgajivače cikorije. Za potonje se u tom smislu smatra da imaju pravo na dodatnu isplatu iz stavka 7.

▼B

Članak 4.

Zahtjev za pomoć za restrukturiranje

1. Zahtjevi za pomoć za restrukturiranje podnose se predmetnoj državi članici do 31. siječnja prije tržišne godine tijekom koje će se odustati od kvote.

Međutim, zahtjevi za pomoć za restrukturiranje u vezi tržišne godine 2006./2007. podnose se do 31. srpnja 2006.

▼M2

1.a Poduzeća mogu do 31. ožujka 2008. podnijeti dodatni zahtjev za potporu za restrukturiranje i od tržišne godine 2008./2009. odustati od daljnjeg dijela ili cjelokupne kvote koja im je dodijeljena, ako:

— su zahtjevi odobreni na inicijativu uzgajivača u skladu s člankom 4.a ili poduzeća u skladu sa stavkom 1. ovog članka za odustajanje od kvote od tržišne godine 2008./2009., i

— kvota od koje se tako odustalo odgovara najmanje postotku odustajanja utvrđenom 16. ožujka 2007. člankom 1. stavkom 1. ili člankom 1. stavkom 2. Uredbe Komisije (EZ) br. 290/2007 od 16. ožujka 2007. o utvrđivanju postotka iz članka 19. Uredbe Vijeća (EZ) br. 318/2006 ( 9 ) za tržišnu godinu 2007./2008.

Međutim,poduzeća koja se nalaze u državama članicama u kojima je postotak odstupanja od kvote određen na dan iz druge alineje prvog podstavka jednak 0, mogu koristiti mogućnost propisanu u tom podstavku neovisno o tome jesu li su prethodno bili podneseni zahtjevi na inicijativu uzgajivača ili na njihovu vlastitu inicijativu.

▼B

2. Zahtjevi za pomoć za restrukturiranje uključuju:

(a) plan restrukturiranja;

(b) potvrdu da je plan restrukturiranja pripremljen putem konzultacija s uzgajivačima šećerne repe, šećerne trske i cikorije;

(c) jamstvo odricanja od relevantne kvote u predmetnoj tržišnoj godini;

(d) u slučaju navedenom u članku 3. stavku 1. točki (a), jamstvo djelomičnog rastavljanja proizvodnih postrojenja unutar razdoblja koje određuje predmetna država članica;

(e) u slučaju navedenom u članku 3. stavku 1. točki (b), jamstvo djelomičnog rastavljanja proizvodnih postrojenja unutar razdoblja koje određuje predmetna država članica te nekorištenja proizvodne lokacije i preostalih proizvodnih postrojenja za proizvodnju proizvoda koje pokriva zajednička organizacija tržišta šećera;

(f) u slučajevima navedenima u članku 3. stavku 1. točki (a) i članku 3. stavku 1. točki (b), jamstvo ispunjavanja uvjeta predviđenih u članku 3. stavku 3. točki (c), odnosno članku 3. stavku 4. točki (c) unutar razdoblja koje određuje predmetna država članica;

(g) u slučaju navedenom u članku 3. stavku 1. točki (c), prema potrebi, jamstvo nekorištenja proizvodnih postrojenja za preradu sirovog šećera.

Poštovanje jamstava iz točaka (c) do (g) podliježe odluci o dodjeli pomoći kako je navedeno u članku 5. stavku 1.

3. Plan restrukturiranja naveden u stavku 2. točki (a) uključuje barem sljedeće elemente:

(a) predstavljanje predviđenih namjena i aktivnosti, koje pokazuje zdravu gospodarsku ravnotežu među njima i njihovu usklađenost s ciljevima fonda za restrukturiranje i politike ruralnog razvoja u predmetnoj regiji koje je odobrila Komisija;

(b) pomoć koja se dodjeljuje uzgajivačima šećerne repe, šećerne trske ili cikorije te, prema potrebi, ugovornim izvođačima sa strojevima u skladu s člankom 3. stavkom 6.;

(c) potpun tehnički opis predmetnih proizvodnih postrojenja;

(d) poslovni plan koji potanko opisuje modalitete, raspored i troškove zatvaranja tvornice ili tvornica i potpuno ili djelomično rastavljanje proizvodnih postrojenja;

(e) prema potrebi, planirana ulaganja;

(f) socijalni plan koji potanko opisuje planirane aktivnosti, posebno u pogledu prekvalifikacije, preraspoređivanja i prijevremenog umirovljenja predmetne radne snage i, prema potrebi, posebne nacionalne zahtjeve predviđene u skladu s člankom 3. stavkom 3. točkom (c) ili člankom 3. stavkom 4. točkom (c);

(g) okolišni plan koji potanko opisuje planirane aktivnosti, posebno u pogledu propisanih okolišnih obveza i, prema potrebi, posebne nacionalne zahtjeve predviđene u skladu s člankom 3. stavkom 3. točkom (c) ili člankom 3. stavkom 4. točkom (c);

(h) financijski plan koji potanko opisuje sve troškove u vezi s planom restrukturiranja.

▼M2

Članak 4.a

Zahtjev uzgajivača za potporu za restrukturiranje

1. Za tržišnu godinu 2008./2009., svaki uzgajivač šećerne repe ili šećerne trske koja je namijenjena preradi u kvotni šećer može predmetnoj državi članici podnijeti neposredan zahtjev za potporu iz članka 3. stavka 6. i članka 3. stavka 7. popraćen preuzetom obvezom da će obustaviti isporuku određenog iznosa kvote repe ili trske poduzeću s kojim je sklopio ugovor o isporuci u prethodnoj tržišnoj godini.

Odstupajući od prvog podstavka u okviru sektorskog sporazuma može se donijeti odluka da samo uzgajivači koji su sklopili ugovore o isporuci u prethodnoj tržišnoj godini s jednom i istim poduzećem imaju pravo podnijeti zahtjev iz prvog podstavka pod uvjetom da:

— kvota koja je dodijeljena tom poduzeću odgovara najmanje količini od 10 % preostale šećerne kvote određene za predmetnu državu članicu u Prilogu III. Uredbi (EZ) br. 318/2006, i

— iznos šećerne kvote koje se takvo poduzeće odriče, uz iznos šećerne kvote koje su se već odrekle sva poduzeća unutar predmetne države članice kao posljedica prethodnih zahtjeva u skladu s člankom 4. Uredbe (EZ) br. 320/2006, odgovara najmanje količini od 60 % šećerne kvote određene dana 20. veljače 2006. za tu državu članicu u Prilogu III. Uredbi (EZ) br. 318/2006. Za države članice koje nisu bile članice Zajednice na dan 1. srpnja 2006., upućivanje na spomenuti Prilog III. odnosi se na verziju koja se primjenjuje na dan njihova pristupanja Zajednici.

2. Zahtjevi iz stavka 1. podnose se do 30. studenoga 2007. Zahtjevi se mogu podnijeti od 30. listopada 2007.

3. Predmetna država članica utvrđuje popis zahtjeva iz stavka 1. kronološkim redom njihova podnošenja, te Komisiji i predmetnim poduzećima u roku 10 radnih dana od roka za podnošenje iz stavka 2. priopćuje ukupan iznos kvote na koju se odnose primljeni zahtjevi.

4. Do 15. ožujka 2008. predmetna država članica na temelju kronološkog reda iz stavka 3. i nakon provjere iz članka 5. stavka 2. četvrte alineje mora odobriti zahtjeve uzgajivača koji odgovaraju do 10 % kvote za šećer dodijeljene svakom poduzeću i razmjerno smanjiti kvotu za šećer predmetnog poduzeća u skladu s člankom 11. stavkom 4. Uredbe (EZ) br. 318/206. Međutim, u slučaju iz stavka 1. drugog podstavka ovog članka, predmetne države članice moraju pod istim uvjetima odobriti zahtjeve uzgajivača koji odgovaraju do 10 % preostale kvote za šećer utvrđene za tu državu članicu u Prilogu III. Uredbi (EZ) br. 318/2006.

Ako se dostigne jedno od ograničenja od 10 % iz prvog podstavka, predmetna država članica odbacuje zahtjeve iznad navedenog ograničenja u skladu s kronološkim redom podnošenja.

Predmetno poduzeće mora utvrditi i provesti socijalni plan iz članka 4. stavka 3. točke (f).

5. Ako država članica prihvati zahtjeve u skladu sa stavkom 4., dodjeljuju se sljedeći iznosi potpore za restrukturiranje:

(a) za uzgajivače i kooperante 10 % odgovarajućeg iznosa potpore utvrđenog u članku 3. stavku 5. točki (c), a za uzgajivače dodatna isplata iz članka 3. stavka 7.;

(b) za poduzeća odgovarajući iznos potpore utvrđen člankom 3. stavkom 5. točkom (c) umanjen za 10 % ili za 60 %, ako predmetno poduzeće ne ispunjava zahtjev utvrđen stavkom 4. trećim podstavkom ovog članka.

6. Stavci 4. i 5. ovog članka ne primjenjuju se ako je zahtjev poduzeća u skladu s člankom 4. odobren od tržišne godine 2008./2009. i kvota koje se odriče viša je od kvote na koju se odnose zahtjevi uzgajivača. Isto vrijedi u svim slučajevima ako je zahtjev poduzeća odobren od tržišne godine 2008./2009. kojim se poduzeće odriče više od 10 % kvote.

▼B

Članak 5.

Odluka o pomoći za restrukturiranje i o kontrolama

1. Do kraja veljače koja prethodi tržišnoj godini navedenoj u članku 3. stavku 2., države članice odlučuju o dodjeli pomoći za restrukturiranje. Međutim, odluka za tržišnu godinu 2006./2007. donosi se do 30. rujna 2006.

▼M2

U slučaju podnošenja dodatnih zahtjeva za potporu za restrukturiranje u skladu s člankom 4. stavkom 1.a, države članice do kraja travnja 2008. odlučuju, nakon provjere iz članka 5. stavka 2. četvrte alineje, o odobrenju potpore vezane uz te zahtjeve.

▼B

2. Pomoć za restrukturiranje dodjeljuje se ako je država članica nakon temeljite provjere ustanovila da:

— zahtjev sadrži elemente navedene u članku 4. stavku 2.,

— plan restrukturiranja sadrži elemente navedene u članku 4. stavku 3.,

— su mjere i aktivnosti opisane u planu restrukturiranja u skladu relevantnim zakonodavstvom Zajednice i nacionalnim zakonodavstvom; — i

— da su potrebna financijska sredstva raspoloživa u fondu za restrukturiranje na temelju informacija koje je dala Komisija.

3. Ako se ne poštuje jedan ili više uvjeta utvrđenih u prve tri alineje stavka 2., zahtjev za pomoć za restrukturiranje vraća se podnositelju. Podnositelja je potrebno obavijestiti o uvjetima koji nisu poštovani. Podnositelj potom može ili povući ili dopuniti svoj zahtjev.

4. Neovisno o obvezama kontrole navedenih u Uredbi (EZ) br. 1290/2005, države članice prate, kontroliraju i provjeravaju provedbu pomoći za restrukturiranje koje su odobrile.

Članak 6.

Pomoć za diversifikaciju

1. Pomoć za mjere diversifikacije u regijama na koje je utjecalo restrukturiranje industrije šećera može se dodijeliti u bilo kojoj državi članici vezano za kvotu za šećer kojeg su se odrekla poduzeća s poslovnim nastanom u toj državi članici u jednoj od tržišnih godina 2006./2007., 2007./2008., 2008./2009. i 2009./2010.

2. Ukupan iznos pomoći dostupne državama članicama određuje se na osnovu:

— 109,50 EUR po toni kvote za šećer koje su se odrekle u tržišnoj godini 2006./2007.,

— 109,50 EUR po toni kvote za šećer koje su se odrekle u tržišnoj godini 2007./2008.,

— 93,80 EUR po toni kvote za šećer koje su se odrekle u tržišnoj godini 2008./2009.,

— 78,00 EUR po toni kvote za šećer koje su se odrekle u tržišnoj godini 2009./2010.

3. Države članice koje odluče dodijeliti pomoć za diversifikaciju navedenu u stavku 1. ili prijelaznu pomoć navedenu u članku 9. osnivaju nacionalne programe restrukturiranja koji potanko opisuju mjere diversifikacije koje se imaju poduzeti u predmetnim regijama i obavješćuju Komisiju o tim programima.

4. Bez obzira na stavak 5., za ispunjavanje uvjeta za pomoć navedenu u stavku 1., mjere diversifikacije odgovaraju jednoj ili više mjera predviđenih na temelju osi 1. i osi 3. Uredbe (EZ) br. 1698/2005.

Države članice utvrđuju kriterije za razlikovanje mjera za koje se može dodijeliti pomoć za diversifikaciju i mjera za koje se potpora Zajednice može dodijeliti na temelju Uredbe (EZ) br. 1698/2005.

▼M2

Potpora iz stavka 1. ovog članka nije veća od iznosa i stopa potpore utvrđenih u Prilogu Uredbi (EZ) br. 1698/2005.

▼B

5. Mjere diversifikacije koje se razlikuju od mjera predviđenih na temelju osi 1. i osi 3. Uredbe (EZ) br. 1698/2005 ispunjavaju uvjete za pomoć navedenu u stavku 1., pod uvjetom da su u skladu s kriterijima navedenim u članku 87. stavku 3. Ugovora i, posebno, s iznosom pomoći i kriterijima za izbor utvrđenima u smjernicama Komisije o državnoj pomoći u poljoprivrednom sektoru.

▼M3

6. Države članice ne dodjeljuju državnu potporu za mjere diverzifikacije iz ovog članka. Međutim, ako se gornjim granicama iz trećeg podstavka stavka 4. dopušta dodjela potpore za diverzifikaciju u visini od 100 %, odnosna država članica isplaćuje barem 20 % prihvatljivog izdatka.

▼B

Članak 7.

Dodatna pomoć za diversifikaciju

1. Ukupan iznos pomoći dostupne državi članici u skladu s člankom 6. stavkom 2. povećava se:

— za 50 % nakon odustajanja od najmanje 50 %, ali ne više od 75 % kvote za šećer utvrđene za tu državu članicu u Prilogu III. Uredbi (EZ) br. 318/2006,

— za dodatnih 25 % nakon odustajanja od najmanje 75 %, ali ne više od 100 % kvote za šećer utvrđene za tu državu članicu u Prilogu III. Uredbi (EZ) br. 318/2006,

— za dodatnih 25 % nakon odustajanja od cjelokupne kvote za šećer utvrđene za tu državu članicu u Prilogu III. Uredbi (EZ) br. 318/2006.

Bilo koje povećanje dostupno je u tržišnoj godini u kojoj količina nacionalne kvote za šećer od koje se odustalo dostigne, ovisno o slučaju, 50, 75 ili 100 %.

2. Predmetna država članica odlučuje dodjeljuje li se pomoć, koja je u skladu s povećanjem utvrđenim u stavku 1., za mjere diversifikacije navedene u članku 6. stavku 1. i/ili uzgajivačima šećerne repe ili trske koji se odriču svoje proizvodnje u regijama na koje utječe restrukturiranje. Pomoć uzgajivačima dodjeljuje se prema objektivnim i nediskriminirajućim kriterijima.

Članak 8.

Prijelazna pomoć stalnim prerađivačima

1. Prijelazna pomoć dodjeljuje se stalnim prerađivačima tako da im se omogući da se prilagode restrukturiranju industrije šećera u Zajednici.

2. U tu svrhu, iznos od 150 milijuna EUR dostupan je za ukupno četiri tržišne godine 2006./2007., 2007./2008., 2008./2009. i 2009./2010.

Iznos utvrđen u prvom podstavku dijeli se kako slijedi:

— 94,3 milijuna EUR za stalne prerađivače u Ujedinjenoj Kraljevini,

— 24,4 milijuna EUR za stalne prerađivače u Portugalu,

— 5,0 milijuna EUR za stalne prerađivače u Finskoj,

— 24,8 milijuna EUR za stalne prerađivače u Francuskoj,

— 1,5 milijuna EUR za stalne prerađivače u Sloveniji.

3. Pomoć se dodjeljuje na osnovu poslovnog plana koji je odobrila država članica, a koji se odnosi na prilagodbu situacije dotičnih stalnih prerađivača restrukturiranju industrije šećera.

Države članice dodjeljuju pomoć na osnovu objektivnih i nediskriminirajućih kriterija.

Članak 9.

Prijelazna pomoć određenim državama članicama

U kontekstu nacionalnog programa restrukturiranja navedenog u članku 6. stavku 3.:

(a) pomoć od najviše 9 milijuna EUR dodjeljuje se u Austriji za ulaganja u sabirne centre za šećernu repu i ostalu logističku infrastrukturu potrebnu kao posljedica restrukturiranja;

(b) pomoć od najviše 5 milijuna EUR dodjeljuje se u Švedskoj kao izravna ili neizravna naknada uzgajivačima šećerne repe u Gotlandu i Ölandu koji se odriču proizvodnje šećera u sklopu nacionalnog procesa restrukturiranja.

Članak 10.

Financijska ograničenja

1. Bilo koja pomoć navedena u člancima 3., 6., 7., 8., i 9. zatražena za bilo koju od tržišnih godina 2006./2007., 2007./2008., 2008./2009. i 2009./2010 dodjeljuje se samo unutar ograničenih namjenskih sredstava dostupnih u fondu za restrukturiranje.

2. U slučaju da, na osnovu podnesenih zahtjeva za tržišnu godinu koje je predmetna država članica odobrila, sveukupni iznos pomoći koja bi se trebala odobriti prelazi granicu za tu tržišnu godinu, dodjela pomoći temelji se na kronološkom redu podnošenja zahtjeva za pomoć (po načelu „tko prvi dođe, prvi je uslužen”).

3. Pomoći navedene u člancima 6., 7., 8. i 9. neovisne su o pomoći navedenoj u članku 3.

4. Pomoć za restrukturiranje navedena u članku 3. plaća se u 2 obroka:

— 40 % u lipnju tržišne godine navedene u članku 3. stavku 2., — i

— 60 % u veljači sljedeće tržišne godine.

Međutim, Komisija može razdijeliti obrok naveden u drugoj od gore navedenih alineja na dvije isplate, kako slijedi:

— prva isplata u veljači sljedeće tržišne godine, — i

— druga isplata na datum koji slijedi nakon uplate potrebnih financijskih sredstva u fond za restrukturiranje.

▼M2

5. Komisija može donijeti odluku i odgoditi isplatu potpore iz članaka 6., 7., 8. i 9. dok se u fond za restrukturiranje ne uplate potrebna financijska sredstva ili, u slučaju kada u tom fondu postoje raspoloživa financijska sredstva, potporu isplatiti unaprijed.

▼B

Članak 11.

Privremeni iznos za restrukturiranje

1. Privremeni iznos za restrukturiranje plaćaju po tržišnoj godini po toni kvote onog poduzeća kojem je kvota dodijeljena.

Kvote kojih se poduzeće odreklo do određene tržišne godine u skladu s člankom 3. stavkom 1. ne podliježu isplati privremenog iznosa za restrukturiranje za tu tržišnu godinu i naredne tržišne godine.

2. Privremeni iznos za restrukturiranje za šećer i inulinski sirup određuje se na:

— 126,40 EUR po toni kvote za tržišnu godinu 2006./2007.,

— 173,8 EUR po toni kvote za tržišnu godinu 2007./2008.,

— 113,3 EUR po toni kvote za tržišnu godinu 2008./2009.

Privremeni iznos za restrukturiranje po poljoprivrednoj godini za izoglukozu određuje se na iznos jednak 50 % iznosa utvrđenih u prvom podstavku.

3. Države članice odgovaraju Zajednici za privremeni iznos za restrukturiranje koji se naplaćuje na njihovu području.

Države članice plaćaju privremeni iznos za restrukturiranje u fond za restrukturiranje u dva obroka, kako slijedi:

— 60 % do 31. ožujka predmetne tržišne godine, — i

— 40 % do 30. studenoga sljedeće tržišne godine.

4. Ako se privremeni iznos za restrukturiranje ne plati prije datuma dospijeća, Komisija, nakon konzultacija s Odborom za poljoprivredne fondove, oduzima svotu jednaku neplaćenom iznosu za restrukturiranje iz mjesečnih predujmova na pričuvu za izdatke koje je učinila predmetna država članica, navedenih u članku 14. stavku 1. i članku 15. stavku 2. Uredbe Vijeća (EZ) br. 1290/2005. Prije donošenja odluke, Komisija omogućuje državi članici podnošenje primjedbi u roku od dva tjedna. Odredbe članka 14. Uredbe Vijeća (EZ) br. 2040/2000 ( 10 ) ne primjenjuju se.

5. Ukupne iznose za privremeno restrukturiranje koji se moraju platiti u skladu sa stavkom 3. država članica raspoređuje poduzećima na njezinom području prema kvoti dodijeljenoj tijekom predmetne tržišne godine.

Poduzeća plaćaju privremene iznose za restrukturiranje u dva obroka, kako slijedi:

— 60 % do kraja veljače predmetne tržišne godine, — i

— 40 % do 31. listopada sljedeće tržišne godine.

▼M2

6. U tržišnoj godini 2008./2009. poduzeća koja su morala primijeniti postotak odustajanja utvrđen 16. ožujka 2007. člankom 1. stavkom 1. ili člankom 1. stavkom 2. Uredbe (EZ) br. 290/2007 i koje se odriču postotka svoje kvote u iznosu koji je najmanje jednak navedenom postotku odustajanja, izuzeta su od dijela privremenog iznosa za restrukturiranje koji se plaća za tržišnu godinu 2007./2008.

Kad su ispunjeni uvjeti iz ovog stavka prvog podstavka, smanjenje privremenog iznosa za restrukturiranje izračunava se množenjem tog iznosa postotkom odustajanja od kvote, utvrđenom u skladu s člankom 1. stavkom 1. ili člankom 1. stavkom 2. točkom (c) Uredbe (EZ) br. 290/2007.

▼B

Članak 12.

Detaljna pravila

Detaljna pravila za provedbu ove Uredbe, a posebno u pogledu uvjeta predviđenih u članku 3. i mjera potrebnih za rješavanje teškoća u prijelaznom razdoblju, donose se u skladu s postupkom navedenim u članku 13. Uredbe (EZ) 1258/1999 ili, od 1. siječnja 2007., onim navedenim u članku 41. stavku 2. Uredbe (EZ) br. 1290/2005.

Članak 13.

Posebne mjere

Mjere koje su potrebne kao i opravdane, radi žurnog rješavanja praktičnih i posebnih problema, donose se u skladu s postupkom navedenim u članku 13. Uredbe (EZ) 1258/1999 ili, od 1. siječnja 2007., onim navedenim u članku 41. stavku 2. Uredbe (EZ) br. 1290/2005.

Te mjere mogu odstupati od određenih dijelova ove Uredbe, ali samo do one mjere i onoliko dugo koliko je to nužno potrebno.

▼M3

Članak 13.a

Državne potpore

Ne dovodeći u pitanje članak 6. stavak 5. ove Uredbe i odstupajući od članka 180. Uredbe (EZ) br. 1234/2007 ( 11 ) i članka 3. Uredbe (EZ) br. 1184/2006 ( 12 ), članci 87., 88. i 89. Ugovora ne primjenjuju se na plaćanja koja vrše države članice na temelju članaka 3., 6., 7., 8., 9. i 11. ove Uredbe, a u skladu s ovom Uredbom.

▼B

Članak 14.

Izmjene Uredbe (EZ) br. 1290/2005

Uredba (EZ) br. 1290/2005 mijenja se kako slijedi:

1. Sljedeća se točka dodaje članku 3. stavku 1.: „(e) pomoć za restrukturiranje, pomoć za diversifikaciju, dodatna pomoć za diversifikaciju i prijelazna pomoć predviđene člancima 3., 6., 7., 8. i 9. Uredbe Vijeća (EZ) br. 320/2006 od 20. veljače 2006. kojom se uspostavlja privremeni sustav za restrukturiranje industrije šećera u Zajednici ( 13 ).

2. Članak 34. mijenja se kako slijedi: (a) sljedeća točka dodaje se stavku 1.: „(c) privremeni iznosi za restrukturiranje prikupljeni na temelju Uredbe (EZ) br. 320/2006.”; (b) u stavku 2. riječi „Svote navedene u stavku 1. točkama (a) i (b)” zamjenjuju se sljedećim: „Svote navedene u stavku 1. točkama (a), (b) i (c)”; (c) dodaje se sljedeći stavak: „3. Odredbe ove Uredbe primjenjuju se mutatis mutandis na dodijeljeni prihod naveden u stavku 1. ovog članka.”

Članak 15.

Stupanje na snagu

Ova Uredba stupa na snagu trećeg dana od dana objave u Službenom listu Europske unije.

Primjenjuje se od 1. srpnja 2006. Međutim, članci 12. i 13. primjenjuju se od dana stupanja na snagu ove Uredbe.

Ova je Uredba u cijelosti obvezujuća i izravno se primjenjuje u svim državama članicama.